 **ДЕТСКА ГРАДИНА „*Русалка*“**

 Гр. Видин, ул. „Св. Ромил Видински“ № 78 [www.dg-rusalka.com](http://www.dg-rusalka.com), e-mail : info-500138@edu.mon.bg

Д Е К Л А Р А Ц И Я

ОТ

1. ……………………………………………………..............….......................…......,

 *(трите имена на майката/настойник)*

и 2. ………………………………………...……………...…..............…................…………..,

 *(трите имена на бащата/настойник)*

 **Родители на ..........………........................….....…..........................……………..., Група ……………………….**

*(трите имена на детето)*

**ДЕКЛАРИРАМЕ,** че сме запознати и ще спазваме Правилника за дейността на ДГ „Русалка“, гр. Видин и вътрешните нормативни документи, определящи и регламентиращи престоя и организацията на живота на детето в ДГ „Русалка“, гр. Видин, / могат да бъдат намерени на [www.dg-rusalka.com](http://www.dg-rusalka.com) – За нас – Документи/

**УВЕДОМЕНИ СМЕ ЗА НАШИТЕ ПРАВА И ЗАДЪЛЖЕНИЯ**, регламентирани във вътрешните нормативни документи на ДГ „Русалка“, посочени по-долу:

**ПРАВА:**

1. Да изискваме и получаваме информация за развитието, възпитанието и здравословното състояние на детето ни, както и информация за програмите, по които се извършва възпитателно-образователната работа в детската градина и педагогическата й система, обективна периодична информация за психо-социалното и емоционалното поведение на детето, за спазването на правилата в детската градина и за приобщаването му към общността, както и за индивидуалните постижения на детето.

2. Да участваме в избирането на родителски комитети в групите и на Обществен съвет в ДГ и в утвърждаването на техните решения. Да правим предложение пред тях за подобряване на възпитателната работа, материалната база и взаимодействието със социално - педагогическите фактори. Да изразяваме мнение и да правим предложения за развитие на детската градина.

3. Да бъдем информирани при промяна във вътрешните нормативни актове, свързана с престоя на детето ни в детската градина.

4. Да оказваме помощ и съдействие съобразно възможностите си за подобряването на материалната база и възпитателно- образователния процес в детската градина.

 5. Да се срещаме с ръководството на детската градина, с учителите на детето, и с другите педагогически специалисти в определеното с график приемно време или в друго удобно за двете страни време. Да бъдем изслушвани, когато се решават въпроси, които засягат права и интереси на детето ми.

**ЗАДЪЛЖЕНИЯ:** 1. Да водим детето си чисто, здраво и неопаразитено в детската градина. Да полагаме грижи в съответствие с изискванията на Конвенцията на ООН за закрила на детето, Семейния кодекс, Закона за закрила на детето и на детското заведение.

2. Да осигуряваме редовното присъствие на детето си в задължителното предучилищно образование – втора, трета и четвърта група;

3. Да се интересуваме от дейността на детето в детската градина и да следим поместената информация, касаеща дейността на ДГ „Русалка“ / информационни табла, електонни групи за комуникация, съобщения на входовете/ .

4. Във взаимоотношенията си с целия екип на ДГ, се задължаваме да бъдем етични и коректни. Възникналите проблеми ще разрешаваме, като спазваме добрият тон на общуване и йерархията/учител, директор, Община, РУО, без да уронваме авторитета на работещите и доброто име на детската градина.

5. Да изслушваме професионалните съвети и препоръки на педагогическите специалисти и директора, които имат пряка работа, наблюдение и оценка на детето ни. Да съдействаме на учителите при разрешаването на конфликтни ситуации между децата в групата.

6. Нямаме право да бъдем груби и невъздържани, както към собствените си деца, така и към останалите деца в детската градина. Нямаме право да влизаме в конфликт с други родители на територията на детската градина.

7. Нямаме право да внасяме лично и чрез децата си в детската градина: телефони, електронни устройства, лекарства, храни и опасни предмети и играчки, които биха увредили здравето на децата, както и такива, които имитират оръжие.

 **При постъпване на детето в ДГ „Русалка“, както и в началото на всяка Учебна година:**

1. Родителят е длъжен да уведоми медицинската сестра и учителите за специфични здравословни проблеми (ако детето има алергии, хронични и наследствени заболявания) или специални образователни потребности и особености на поведението и развитието на детето като задължително представим медицински документ от лекуващия специалист.

2. Родителят предоставя подробни и коректни данни за връзка при необходимост – адрес, личен телефонен номер и телефонен номер и име на личния лекар на детето.

3. Родителят е длъжен при промяна на обстоятелствата и данните по т. 1. и 2. веднага да уведоми учителите на детето и медицинската сестра за настъпилите промени.

4. Родителят/ите активно участват в организираните родителски срещи, индивидуални срещи и консултации и др. съвместни инициативи.

 **УВЕДОМЕНИ СМЕ И ПРИЕМАМЕ ДА ИЗПЪЛНЯВАМЕ ЗАДЪЛЖЕНИЯТА СИ, КАТО:**

* Ще водим детето си лично /или от възрастен член, близък на семейството, навършил пълнолетие, за който сме уведомили предварително/, сутрин не по-рано от 6,30 и не по-късно от 08.30 ч. и ще го взимаме вечер не по-рано от 16,00.
* Предварително ще уведомяваме учителите, както за отсъствие, така и за завръщане на детето в детската градина, за да бъде требвано за храна.
* При установяване на остро заразно заболяване се ангажираме незабавно да уведомим персонала на детското заведение.
* След отсъствие повече от десет дни, ще представяме медицинска бележка от личния лекар за липсата на контакт със заразно болен, при отсъствие повече от 2 месеца - еднократен отрицателен резултат за чревни паразити.
* Своевременно ще информираме при промени в местоживеенето, телефони за връзка, както и при промяна в семейството и/или попечителството върху детето.
* Ще се отзовем в детската градина или ще осигурим близък, който да се погрижи за детето в случай на внезапно заболяване или друга необходимост.
* Ще водим децата в сборни групи през ваканциите, определени от МОН, както и при възникване на необходимост-намалена посещаемост, аварии, и др. Разпределението на децата е по преценка на директора.
* ДГ „Русалка“, гр. „Видин“ осигурява възпитание и обучение в съответствие с Държавния Образователен Стандарт за предучилищно образование. Детето ни ще участва във възпитателно-образователния процес на групата и ще ползва учебните помагала по избрани от Педагогическия съвет образователни програми и програмни системи.
* Директорът може да променя учителският състав на групите по свое усмотрение и в интерес на работата в детската градина.
* Учебните занимания, в зависимост от възрастовата група започват в 9.00 ч. и закъснелите деца се довеждат закусили, за да се включат веднага в дейността на групата. Не се съхранява и не се предлага закуска след 9.00 ч.
* Менюто е единно за всички деца и е съобразено с изискванията на Наредба № 6 от 10 август 2011 г. за здравословно хранене на децата на възраст от 3 до 7 години в детските градини. За деца, за които не може да бъде приложен общия хранителен режим, се хранят диетично, но само след предоставяне на копие от медицинско свидетелство, уточнващо хранителния режим и Заявление от родителя.
* Нямаме право да внасяме хранителни продукти в детската градина. Изключение се прави за празнуване на рождени дни и празници, като внесените хранителни продукти се приемат само с етикет с посочен срок на годност на продукта и удостоверение за произход.
* При извиняване на отсъствия през учебната година - от 15.ІХ до 31.V , съгласно действащите нормативни актове, в Подготвителните групи (5 и 6 годишни деца) се допуска отсъствие само по уважителни причини. Извиняването на отсъствия в тези случаи става:

 a) с медицинска бележка, представена най-късно до 09:00 ч. на последня ден от месеца, за който се отнася;

б) по семейни причини до 15 работни дни годишно - само с предварително подадено до директора писмено заявление за отсъствие, заведена във входящия дневник на детската градина.

в) до 4-то число на всеки месец директорът подава данни за отсъствията на децата от втора, трета и четвърта група в електронната система НЕИСПУО и при наличие на повече от 3 неизвинени отсъствия, автоматично, по служебен път се спират детските надбавки за детето и се предприемат административни мерки по силата на чл. 347 от Закона за предучилищното и училищното образование ((2) Родители, които не осигурят присъствието на децата си, подлежащи на задължително предучилищно образование, записани в целодневна, полудневна или почасова форма на организация в детска градина, се наказват с глоба в размер от 50 до 150 лв.; (4) При повторно извършване на нарушението глобата е в размер от 100 до 500 лв.; (5) Актовете за установяване на нарушенията се съставят от длъжностни лица, определени от кмета на общината; (6) Наказателните постановления се издават от кмета на общината или от овластено от него длъжностно лице).

* Не се приемат деца, които приемат лекарства с изключение на такива, които осигуряват поддържаща и животоспасяваща терапия.
* Служителите на детската градина не носят отговорност за внесени ценни вещи и пари от детето ми.
* При изискване на документи за детето ни за представяне пред различни институции е необходимо да уведомяваме устно учителя до три дни по-рано.
* Забранено е влизането в двора на детската градина с МПС.
* Забранено е пушенето в двора на ДГ.

 **ИНФОРМИРАН/А съм, че: *(удостоверява се с чекване в празното квадратче)***

* ДГ «Русалка », гр. Видин е регистрирана като администратор на лични данни;
* Запознат/а съм със Съобщението за поверителност на лични данни (информация, предоставяна съгласно чл. 13 от Общият регламент за защита на личните данни (ОРЗД));
* И давам съгласието си личните ми данни и тези на детето ми, да бъдат съхранявани, обработвани и използвани, при спазване на законоустановения ред по ЗЗЛД и поемаме задължението да уведомим за промени настъпили в подадените лични данни.

***ДЕКЛАРИРАМ*,** че доброволно и информирано давам изричното си съгласие ДГ „Русалка” да съхранява и обработва личните ми данни и личните данни на детето ми през време на обучението му в Детската градина, чрез автоматизирани системи и/или на хартия с цел:

* попълване на училищната документация;
* възможност за връзка между родител и Детска градина;
* опазване живота и здравето на детето ми;
* оказване на личностна подкрепа.

**Уведомен(а) съм, че:** Категориите лични данни, които ще бъдат обработвани на основата на моето съгласие, са:

1. физическа идентичност:

- лични данни на детето ми – ЕГН, дата на раждане, месторождение, пол, националност, постоянно и обичайно местоживеене, адрес и телефон;

- обучение – група, форма на обучение, вид;

- други данни - издадени документи;

2. икономическа идентичност:

- данни за родителите – месторабота, служебен адрес, телефон за връзка, мейл.

- имена на родители, ЕГН, друг домашен адрес, професия, служебен телефон, образователно ниво.

3. здравна идентичност,

* здравно състояние на детето – особености, прекарани заболявания, алергии, хронични заболявания;
* личен лекар – име и фамилия, специалност, телефон за връзка, мейл.

4. други, допълнителни данни:

 - учебен план, детето ми пътува/не пътува до училището, СОП, ресурсно подпомагане, предишна детска градина.

**ДЕКЛАРИРАМ, че: *(изборът се удостоверява с чекване в празното квадратче)***

* **Съм съгласен/а детето ми да бъде снимано: фотографии (снимки), видео или други клипове и записи и/или видеоматериали от различни електронни устройства и други подобни**
* за досиета/портфолио;
* по време на тържества / за откриване на учебната година; сезонни, по повод национални празници; по повод календарни празници; спортни празници; общински мероприятия; посещение на музеи; участие в проекти и др./
* **Разрешавам фотографии (снимки), видео или други клипове и записи и/или видеоматериали от различни електронни устройства и други подобни с детето ми от дейността на детската градина да бъдат качвани/публикувани на:**
* официалната интернет страница на ДГ „Русалка“: www.dg-rusalka.com; в социалната мрежа FACEBOOK на официалната фейсбук страница на Детска градина „Русалка“ ; в медии.
* във връзка със създадената в интернет страница на групата, потвърждавам своето становище за публикуването на снимки и видео от ежедневието на детето ми.
* на интернет страницата на РУО – Видин;
* на интернет страници на община Видин;
* на други интернет страници на организации, отразяващи дейността на детската градина.

Дата: …………………………. Декларатори: 1. ………………………...…………………………...…,……………..

 *(име и фамилия на декларатора -* ***майката/настойник****) (подпис)*

 2. ………………………...…………………………...…,……………..

 *(име и фамилия на декларатора -* ***бащата/настойник****) (подпис)*